Асен Босев
Три деца си чуруликат

chitanka.info

Три деца в една градинка

Галя,

Веселин

и Тинка —

водят разговор, ала

с тин-ти-ри

и с тра-ла-ла,

— Тра-ла-ла,

ще дойде мама

и ще си отидем двама.

— Аз пък, тин-ти-ри,

ще ядна

вкъщи торта шоколадна.

— Тра-ла-ла —

подскача Галя, —

мога да ви се похваля:

купиха ми нова кукла,

с рокля синя,

с руса букла.

— А на мене —

тин-ти-ри,

подариха три дори!

Три деца си тананикат,

разговарят,

чуруликат.

С тин-ти-ри

говорят, скачат,

с тра-ла-ла

ги свари здрачът.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.